Back in Black

{{Infobox Album
| Όνομα  = Back in Black
| Είδος  = Στούντιο άλμπουμ
| Καλλιτέχνης  = AC/DC
| Εξώφυλλο  = ACDC Back in Black.png
| Background = lavender
| Κυκλοφορία  = 21 Ιουλίου 1980
| Ηχογράφηση  = Απρίλιος - Μάιος 1980 στο Νασσάου και τη Νέα Υόρκη
| Είδος_Μουσικής  = Hard Rock,Heavy metal
| Διάρκεια  = 42:11
| Δισκογραφική  = Atlantic Records
| Παραγωγός  = Ρόμπερτ Τζον "Mutt" Λανγκ
| Προηγούμενο album  = Highway To Hell (1979)| Αυτό το album  = Back In Black (1980)| Επόμενο album  = For Those About To Rock (1981)}}Back in Black είναι ο τίτλος του έβδομου στούντιο δίσκου του Αυστραλιανού Hard Rock συγκροτήματος AC/DC, ο οποίος κυκλοφόρησε στις 21 Ιουλίου του 1980 μέσω της δισκογραφικής εταιρείας "Atlantic Records".

Ο δίσκος έχει πουλήσει πάνω από 50 εκατομμύρια αντίτυπα παγκοσμίως, όντας δεύτερο στον κατάλογο των πιο επιτυχημένων άλμπουμ όλων των εποχών και το πιο επιτυχημένο της Hard Rock μουσικής.AC/DC, “Back in Black” (Great Moments in Pop Music History) Στις Ηνωμένες Πολιτείες, οι πωλήσεις του δίσκου έχουν ξεπεράσει τα 22 εκατομμύρια, κατατάσσοντας το στο Top-10 των δίσκων με τις μεγαλύτερες πωλήσεις.RIAA - Top 100 Albums - May 01, 2014

Ιστορία του δίσκου
Μετά την περιοδεία για την προώθηση του "Highway To Hell", οι AC/DC ξεκίνησαν τη σύνθεση νέων τραγουδιών με σκοπό την κυκλοφορία του επόμενου τους άλμπουμ. Κάποια εξ' αυτών είχαν ολοκληρωθεί, όταν ο τραγουδιστής Μπον Σκοτ πέθανε από αναρρόφηση λόγω υπερβολικής κατανάλωσης αλκοόλ, στις 19 Φεβρουαρίου 1980.34 YEARS AGO: BON SCOTT FOUND DEAD Τα υπόλοιπα μέλη του σχήματος σκέφτηκαν να διαλύσουν το συγκρότημα, αλλά τελικά αποφάσισαν να συνεχίσουν, αφιερώνοντας το νέο δίσκο στη μνήμη του Σκοτ.

Διάδοχος του στο μικρόφωνο του συγκροτήματος ήταν ο Μπράιαν Τζόνσον, πρώην τραγουδιστής των βρετανών Geordie και με παραγωγό και πάλι, τον Ρόμπερτ Τζον "Mutt" Λανγκ, οι AC/DC ηχογράφησαν το "Back in Black" στα "Compass Point Studios" του Νασσάου στις Μπαχάμες και τα "Electric Lady Studios" της Νέας Υόρκης, όπου πραγματοποιήθηκε και η μίξη του. Σε ένδειξη πένθους για τον θάνατο του Μπον Σκοτ, το εξώφυλλο του δίσκου ήταν ολόμαυρο, με την "Atlantic" να συμφωνεί αρκεί να υπάρχει μία γκρι γραμμή γύρω από τα γράμματα του λογότυπου.

Ο δίσκος κυκλοφόρησε τον Ιούλιο του 1980, πέντε μήνες μετά τον θάνατο του πρώην τραγουδιστή του συγκροτήματος, σκαρφαλώνοντας στην κορυφή των βρετανικών τσαρτ και το # 4 του Billboard στις Ηνωμένες Πολιτείες, όπου παρέμεινε στις λίστες επιτυχιών για 131 εβδομάδες, ενώ έγινε ο πρώτος τους δίσκος που ανέβηκε στο # 1 των τσαρτ της πατρίδας τους μετά το 1975. Το "Back in Black" βραβεύθηκε ως 22 φορές πλατινένιο στις Ηνωμένες Πολιτείες, δώδεκα φορές πλατινένιο στην Αυστραλία και διαμαντένιο στον Καναδά. Το διάστημα κατά το οποίο ο δίσκος βρισκόταν στην πρώτη θέση στη Μεγάλη Βρετανία, οι δίσκοι "Let There Be Rock", "If You Want Blood (You've Got It)" και "Highway To Hell" επανήλθαν στις λίστες των επιτυχιών, κάνοντας τους AC/DC το πρώτο συγκρότημα μετά τους Beatles το οποίο είχε τέσσερις δίσκους, ταυτόχρονα, στα βρετανικά τσαρτ. Τον δίσκο συνόδευαν τα σινγκλ "You Shook Me All Night Long", "Back in Black", "Hell's Bells" και "Rock and Roll Ain't Noise Pollution", με τα δύο από αυτά να μπαίνουν στο αμερικάνικο Top-40 και το "Rock and Roll Ain't Noise Pollution" να φτάνει στο # 15 στη Μεγάλη Βρετανία.

Η διαχρονικότητα του "Back in Black" αποτυπώνεται σε πολυάριθμες λίστες στις οποίες έχει συμπεριληφθεί. Πιο συγκεκριμένα, το γερμανικό "Rock Hard" το κατέταξε στην πρώτη θέση με τα "300 καλύτερα άλμπουμ όλων των εποχών",The Rock Hard top 300 hard 'n' heavy albums of all time το "Kerrang!" στην όγδοη θέση των "εκατό δίσκων που πρέπει να ακούσεις πριν πεθάνεις"Rocklist.net...Kerrang! Page 2 και τη δέκατη θέση της λίστας με τους "εκατό καλύτερους δίσκους του χέβι μέταλ",Kerrang! 100 Greatest Heavy Metal Albums Of All Time το "Rolling Stone" στην 26η θέση των καλύτερων άλμπουμ της δεκαετίας του '80 και στην 77η θέση των "500 καλύτερων δίσκων όλων των εποχών",Rolling Stone Top 500 Albums of All Time το "Consequence of Sound" στην 29η θέση των "καλύτερων δίσκων όλων των εποχών",Consequence of Sound: Top 100 Albums Ever - Bravenet το "Guitarist" στην 17η θέση της λίστας με τα "πενήντα επιδραστικότερα κιθαριστικά άλμπουμ όλων των εποχών"The Top 50 Most Influential Guitar Albums Of All Time Ever! και το "Juice Magazine" στην κορυφή της λίστας με τα "πενήντα καλύτερα αυστραλιανά άλμπουμ όλων των εποχών".The 50 best Australian albums of all time (Juice Magazine, 2003)

Για την προώθηση του άλμπουμ, οι AC/DC ξεκίνησαν την περιοδεία τους από την Ολλανδία και το Βέλγιο στα τέλη Ιουνίου του 1980, συνεχίζοντας με 66 συναυλίες στις Ηνωμένες Πολιτείες και τον Καναδά μέχρι τις 11 Οκτωβρίου. Ακολούθησε μία μεγάλη βρετανική περιοδεία, πριν ολοκληρώσουν τη χρονιά με συναυλίες στη Γερμανία, τη Γαλλία και τα σκανδιναβικά κράτη. Τον Ιανουάριο του 1981 περιόδευσαν στην Ισπανία και τη Γαλλία, πριν μεταβούν στην Ιαπωνία για τέσσερις εμφανίσεις και στην Αυστραλία για άλλες οκτώ, ολοκληρώνοντας την περιοδεία στις 28 Φεβρουαρίου 1981 στο "Myer Music Bowl" της Μελβούρνης. 

Τραγούδια
1. Hell's Bells (A. Young, M. Young, Johnson) - 5:10
2. Shoot to Thrill (A. Young, M. Young, Johnson) - 5:17
3. What Do You Do for Money Honey (A. Young, M. Young, Johnson) - 3:33
4. Given the Dog a Bone (A. Young, M. Young, Johnson) - 3:30
5. Let Me Put My Love Into You (A. Young, M. Young, Johnson) - 4:16
6. Back in Black (A. Young, M. Young, Johnson) - 4:14
7. You Shook Me All Night Long (A. Young, M. Young, Johnson) - 3:30
8. Have a Drink on Me (A. Young, M. Young, Johnson) - 3:57
9. Shake a Leg (A. Young, M. Young, Johnson) - 4:06
10. Rock and Roll Ain't Noise Pollution (A. Young, M. Young, Johnson) - 4:15

Θέσεις τσαρτ
Back in Black (άλμπουμ)

Επίσημη κυκλοφορία: 21 Ιουλίου 1980
ΧώραΘέση Αυστραλία Αυστραλιανά τσαρτ  1 Γαλλία   1 Ηνωμένο Βασίλειο   1 Καναδάς   3 Γερμανία Γερμανικά τσαρτ  3 Ηνωμένες Πολιτείες Αμερικάνικα τσαρτ  4 Αυστρία Αυστριακά τσαρτ  6 Νορβηγία Νορβηγικά τσαρτ  8 Φινλανδία Φινλανδικά τσαρτ  9 Σουηδία Σουηδικά τσαρτ  12 Νέα Ζηλανδία   24 Ολλανδία Ολλανδικά τσαρτ  27 Δανία   27 Ισπανία Ισπανικά τσαρτ  33 Ελβετία Ελβετικά τσαρτ  36You Shook Me All Night Long (σινγκλ)

Επίσημη κυκλοφορία: 19 Αυγούστου 1980
XώραΘέση Αυστραλία Αυστραλιανά τσαρτ, You Shook Me All Night Long  8 Γερμανία   29 Ηνωμένες Πολιτείες Αμερικάνικα τσαρτ, You Shook Me All Night Long, σινγκλ  35 Ηνωμένο Βασίλειο   38 Γαλλία Γαλλικά τσαρτ, You Shook Me All Night Long  124

Hell's Bells (σινγκλ)

Επίσημη κυκλοφορία: Νοέμβριος 1980
XώραΘέση Αυστραλία Αυστραλιανά τσαρτ, Hell's Bells  7 Γερμανία   25 Γαλλία Γαλλικά τσαρτ, Hell's Bells  43 Αυστρία Αυστριακά τσαρτ, Hell's Bells  49Back in Black (σινγκλ)

Επίσημη κυκλοφορία: 1981
XώραΘέση Ηνωμένες Πολιτείες Αμερικάνικα τσαρτ, Back in Black, σινγκλ  37 Γαλλία Γαλλικά τσαρτ, Back in Black, σινγκλ  58 Αυστραλία Αυστραλιανά τσαρτ, Back in Black, σινγκλ  65

Rock and Roll Ain't Noise Pollution (σινγκλ)

Επίσημη κυκλοφορία: 1981
XώραΘέση Αυστραλία Αυστραλιανά τσαρτ, Rock and Roll Ain't Noise Pollution  7 Ηνωμένο Βασίλειο   15

Βραβεία
Back in Black (άλμπουμ)
Αυστραλία (ARIA Certification) : 12 x πλατινένιος Αυστραλιανές βραβεύσεις
Ηνωμένες Πολιτείες (RIAA Certification) : 22 x πλατινένιος Αμερικάνικες βραβεύσεις
Καναδάς (CRIA Certification) : Διαμαντένιος Καναδικές βραβεύσεις
Ηνωμένο Βασίλειο (BPI Certification) : Χρυσός 
Αργεντινή (CAPIF Certification) : Χρυσός Αργεντίνικες βραβεύσεις
Ελβετία (IFPI Certification) : 2 x πλατινένιος Ελβετικές βραβεύσεις
Αυστρία (IFPI Certification) : Πλατινένιος Αυστριακές βραβεύσεις
Γαλλία (SNEP Certification) : 2 x πλατινένιος 
Γερμανία (BVMI Certification) : 2 x πλατινένιος Γερμανικές βραβεύσεις
Ιταλία (FIMI Certification) : Χρυσός 

Μέλη των AC/DC
Η σύνθεση του συγκροτήματος κατά τις ηχογραφήσεις του "Back in Black" είχε την εξής μορφή:
 Μπράιαν Τζόνσον - κύρια φωνητικά
 Άνγκους Γιανγκ - κιθάρα
 Μάλκολμ Γιανγκ - κιθάρα, φωνητικά
 Κλιφ Ουίλιαμς - μπάσο, φωνητικά
 Φιλ Ραντ - τύμπανα

Παραπομπές

Πηγές
 Back in Black - AC/DC | Songs, Reviews, Credits, Awards | AllMusic
 AC/DC - Back in Black (album review ) | Sputnikmusic
 Prindle Record Reviews - ACDC - Mark's Record Reviews
 1980 AC/DC Tour Dates
 1981 AC/DC Tour Dates

Κατηγορία:Άλμπουμ του 1980
Κατηγορία:Άλμπουμ των AC/DC